A halgazdálkodásról és a hal védelméről szóló 2013. évi CII. törvény 2013. szeptember 1-jén lépett hatályba. A törvény 62. § szabályozza az Országos Halgazdálkodási Tanács feladatkörét, mely a földművelésügyi miniszter mellett véleményező, javaslattevő szerepkör bizonyos halgazdálkodással kapcsolatos döntések meghozatalakor. Mivel a Magyar Halászati Operatív Program és az ezzel kapcsolatos hatáskörök átkerültek a Miniszterelnökség Agrár-vidékfejlesztési Programokért Felelős Helyettes Államtitkárságára, így e szakterület képviselete a testület összetételét szabályozó 1379/2013. (VI. 27.) Korm. határozat módosításával valósítható meg. Az intézkedés elősegíti a MAHOP fejlesztési források és a halgazdálkodási ágazati érdekek összhangjának biztosítását.